Arvid Aae - Vikipeedia, vaba entsüklopeedia

# Arvid Aae

### Allikas: Vikipeedia

Arvid Aae (1. juuli 1877 Rootsi, Blekinge lään, Ronneby vald, Hjortsberga kihelkond – 12. august 1913 Taani, Ludvigslyst Silkeborgi lähedal) oli Rootsi päritolu Taani maalikunstnik ja graafik.

## [redigeeri] Elulugu

Tema vanemad olid Christian Peder Erhard Aae (metsaülem Johannishusis Karlskrona lähedal) ja Thora Vilhelmine Hviide.

Ta oli kolm aastat dekoratiivmaalija õpipoiss, käis S. ja G. Vermehreni maalikoolis ning lõpetas 1901 Kopenhaageni kuningliku kunstiakadeemia.

13. veebruaril 1903 sai ta Taani kodakondsuse.

Aastatel 1905–1906 viibis ta koos abikaasaga Itaalias ja Pariisis.

Ta on maetud Århusi.

## [redigeeri] Looming

Tema loomingus on erinevaid motiive. Ta maalis portreid, sageli laste portreid. Peale portreede eksponeeris ta Charlottenburgis žanrimaale. Itaalias maalis ta ka maastikke.

Tema pintslilöök oli Laura Bjerrumi hinnangul elav ja kerge. Brande Kirke altarimaali iseloomustab Bjerrumi järgi religioosne sügavus.

Tema töid on Koldingshusi muuseumis ja erakogudes.

## [redigeeri] Teoseid

- Christian IX portree (õli lõuendil, Koldinghusi muuseum)
- Frederik VIII portree (õli lõuendil, Koldinghusi muuseum)
- Rootsi-Norra kuninga Karl XV portree (õli lõuendil, Koldinghusi muuseum)
- 1901: ooperilaulja N. J. Simonseni portree (joonistus, Teatermuseet)
- 1902 (ilmumise aeg): illustratsioonid Rasmus Nielseni raamatus "Fra det gamle Aarhus"
- 1904 (eksponeerimise aeg): preili R. portree
- pärast 1905. aastat: Profeten Simeon med Jesusbarnet foran Maria og Anna (Prohvet Siimeon Jeesuslapsega Maarja ja Anna ees; altarimaal, Brande Kirke Århusi maakonnas, koos Carl Milton Jenseniga)
- 1904 (ilmumise aeg): illustratsioonid Jules Verne'i raamatutes "Fem Uger i Ballon", "Jorden rundt i 80 Dage" ja "Kaptajnen paa 15 Aar (I Slavelænker)"
- 1905: Toscana maastik Volterra lähedal kloostriga mäetipus (maal plenääris tehtud visandi järgi; erakogu) [1]
- 1906 (eksponeerimise aeg): En moder med sit barn (Mor och barn; Ema lapsega, gravüür, Ateneum) [2]
- 1906: Læsende Piger i Solskinnet ved et Hus ved Havet (Lugevad tüdrukud päikese käes mereäärse maja juures; maal, 32,5x39 cm, erakogu)
- 1907: En landsbygade (Külatänav; gravüür, Kobberstiki kogu)
- 1912 (eksponeerimise aeg): Bit synger for Fa'r
- Kone der spinder i doråbningen (Ukseavas kuduv naine; õli lõuendil, 40x33 cm, erakogu)

## [redigeeri] Näitused

- Charlottenburgi kevadnäitused 1900–1914
- Taani arstiportreed 1922

## [redigeeri] Isiklikku

15. aprillil 1905 abiellus ta Frederiksbergis maalikunstnik Olga Harriet Rasmusseniga (Olga Aae).

## [redigeeri] Välislingid

- Sissekanne Weilbachi leksikonis

See artikkel on pooleli.

Välja otsitud andmebaasist "http://et.wikipedia.org../../../a/r/v/Arvid_Aae_f447.html"

Kategooriad: Pooleli artiklid | Taani kunstnikud | Sündinud 1877 | Surnud 1913

##### Views

- Artikkel
- Arutelu
- Viimane redaktsioon

##### Otsi